open-index/open-wikipedia-markdown huggingface dataset:
Bukit Mamake

**Bukit Mamake** yaitu sabuting wadah wisata nang baandak di Kabupatin Kotabaru, Prupinsi Kalimantan Selatan, Indunisia. Bukit ngini jadi tujuan wisata andalan di Kabupatin Kotabaru maraga manawarakan pamandangan indah salajur laut wan bukit. Salain itu, malihatakan pamandangan indung banua Kabupatin Kotabaru matan titik tinggi, urang nang bailang kawa manikmati pamandangan Gunung Sebatung, gunung paningginya di Pulau Laut Kotabaru.

Sacara administratif, Bukit Mamake lawan Bukit Bapake andakannya di kampung Sarang Tiung, kacamatan Pulau Laut Sigam, di Kawasan Hutan Lindung nang digaduh bubuhan Kelompok Usaha Perhutani Sosial (KUPS) Jasling Mutiara Sarang Tiung. Andakannya kira-kira 15 kilumitir matan pusat kuta Kotabaru wan kawa sampai labih kurang 30 manit. Gasan sampai ka sini, pailang kawa memakai sapida mutur atawa oto matan pusat kuta kira-kira 30 manit.

## Bahan acuan
Palabuhan Tanjung Issuy

**Palabuhan Tanjung Isuy** adalah sabuting palabuhan sagara gasan kapal-kapal pasiar, panumpang, sampai kargu nang andakannya di Tanjung Issuy, Jempang, Kutai Barat, Kalimantan Timur.

## Ampahan
Palabuhan Tanjung Issuy kawa dituju malalui jalanan darat di Jalan Poros Samarinda -Tenggarong-Kota Bangun-Tanjung Isuy nang waktunya kikira habis ± 6 Jam.

Lamunnya liwat parjalanan udara malalui Bandara APT Pranoto di Samarinda atawa Bandara Melalan imbahnya dilanjutkan lawan parjalanan darat ampah ka Tanjung Isuy.

Lamun parjalanan di banyu kawa mamakai kapal malalui Palabuhan Sungai Kunjang - Palabuhan Melak ± 10 jam imbahnya disambung ampah ka Tanjung Isuy liwat darat salawasan ± 7 Jam.

## Itihi juwa

* Danau Jempang

## Jujuhutan
Madaniyah

**Madaniyah** merupakan istilah nang dibarikan gasan ayat Al-Qur'an nang diturunkan di Madinah atawa diturunkan imbah Rasulullah SAW hijrah ke Yastrib nang habis tuh beubah ngaran kutanya jadi Madinah. Surah *Madaniyah* bisa terdiri dari ayat-ayat nang diturunkan di Madinah sacara sabarataan atawa bisa jua sabagian diturunkan di Mekkah (Makkiyah). 

Ngaran-ngaran surat *Madaniyah* badasarkan urutan juz: 

# QS. Al-Baqarah
# QS. Ali 'Imran
# QS. An-Nisaa'
# QS. Al-Maidah
# QS. Al-Anfal
# QS. At-Taubah
# QS. Al-Hajj
# QS. An-Nur
# QS. Al-Ahzab
# QS. Muhammad
# QS. Al-Fath
# QS. Al-Hujurat
# QS. Ar-Rahman
# QS. Al-Hadid
# QS. Al-Mujadilah
# QS. Al-Hasyr
# QS. Al-Mumtahanah
# QS. Ash-Shaf
# QS. Al-Jumu'ah
# QS. Al-Munafiqun
# QS. At-Taghabun
# QS Ath-Thalaq
# QS. At-Tahrim
# QS. Al-Insan
# QS. Al-Bayyinah
# QS. Al-Zalzalah
# QS. An-Nasr
Makiyah

**Makkiyah** merupakan istilah gasan ayat-ayat nang turun sabalum Rasulullah SAW hijrah ke Yastrib atawa ngaran lainnya Madinah. Surah *Makkiyah* turun selama 12 tahun, 5 bulan, 13 hari, dimulai pada 17 Ramadan (Pibruari 610 M), wayah Nabi Muhammad SAW berumur 40 tahun.

Gasan ayat-ayat nang turun imbah Rasulullah SAW hijrah ke Madinah, lihat: Madaniyah.

Ngaran-ngaran surah *Makkiyah* badasarkan urutan juz:

# QS. Al Fatihah
# QS. Al An'am
# QS. Al A'raf
# QS. Yunus
# QS. Hud
# QS. Yusuf
# QS. Ar-Ra'd
# QS. Ibrahim
# QS. Al Hijr
# QS. An Nahl
# QS. Al Isra'
# QS. Al Kahfi
# QS. Maryam
# QS. Thaha
# QS. Al Anbiya
# QS. Al Mu'minun
# QS. Al Furqan
# QS. Asy Syu'ara
# QS. An Naml
# QS. Al Qashash
# QS. Al Ankabut
# QS. Ar Ruum
# QS. Luqman
# QS. As Sajdah
# QS. Sabaa'
# QS. Fathir
# QS. Ya Sin
# QS. Ash Shaffat
# QS. Shad
# QS. Az Zumar
# QS. Al Mu'min
# QS. Al Fushshilat
# QS. Asy Syuraa
# QS. Az Zukhruf
# QS. Ad Dukhan
# QS. Al Jasiyah
# QS. Al Ahqaf
# QS. Qaaf
# QS. Az Zariyat
# QS. Ath Thur
# QS. An Najm
# QS. Al Qamar
# QS. Al Waqi'ah
# QS. Al Mulk
# QS. Al Qalam
# QS. Al Haqqah
# QS. Al Ma'arij
# QS. Nuh
# QS. Al Jin
# QS. Al Muzammil
# QS. Al Muddatstsir
# QS. Al Qiyamah
# QS. Al Mursalat
# QS. An Naba'
# QS. An Nazi'at
# QS. 'Abasa
# QS. At Takwir
# QS. Al Infithar
# QS. Al Muthaffifin
# QS. Al Insyiqaq
# QS. Al Buruj
# QS. Ath Thariq
# QS. Al A'la
# QS. Al Ghasyiyah
# QS. Al Fajr
# QS. Al Balad
# QS. Asy Syams
# QS. Al Lail
# QS. Adh Dhuha
# QS. Al Insyirah
# QS. At Tiin
# QS. Al 'Alaq
# QS. Al Qadr
# QS. Al 'Adiyat
# QS. Al Qari'ah
# QS. At Takatsur
# QS. Al 'Ashr
# QS. Al Humazah
# QS. Al Fiil
# QS. Al Quraisy
# QS. Al Ma'un
# QS. Al Kautsar
# QS. Al Kafirun
# QS. Al Lahab
# QS. Al Ikhlash
# QS. Al Falaq
# QS. An Naas
Palabuhan Sungai Kunjang

****Palabuhan Sungai Kunjang** adalah sabuting palabuhan gasan kapal panumpang wan barang nang baandakan di [[Karang Asam Ulu, Sungai Kunjang, Samarinda|Karang Asam Ulu]], [[Sungai Kunjang, Samarinda|Sungai Kunjang]], [[Kuta Samarinda]], [[Kalimantan Timur]]. Palabuhan Sungai Kujang marupakan laluan urang-urang matan Samarinda ampah ka hulu [[sungai Mahakam]]**.'''

Palabuhan ngini diharagu lawan Pamarintah Dairah Kuta Samarinda.

Wayah 2014, palabuhan Sungai Kunjang dapat bantuan matan APBN banyaknya Rp15 miliar gasan pambangunan Dermaga II tahap IV. 

## Jujuhutan
Coritiba Foot Ball Club

**Coritiba Foot Ball Club**, nang biasa disambat **Coritiba** wan sacara saprah disambat **Coxa**, adalah sabuting klub sipak bola Brasil nang matan Kuta Curitiba, nang jadi ibu kuta propinsi Paraná, Brasil. Didiriakan wayah tahun 1909 ulih imigran Jerman, Coritiba adalah klub sipak bola nang paling tuha wan nang paling banyak manang gelar di propinsi Paraná.

## References
Banyu Tajun Tumpang Dua

**Banyu Tajun Tumpang Dua** yaitu sabuting banyu tajun nang baandak di Kabupatin Kotabaru, Prupinsi Kalimantan Selatan, Indunisia. Banyu tajun ngini dingarani Tumpang Dua maraga alirannya nang babantuk turunan nangkaya anak tangga. Kada nangkaya kabanyakan banyu tajun nang baisi kawasan tinggi, aliran banyunya landas ka tanah nang landai.

Banyu tajun ngini andakannya di kampung Sebelimbingan, kacamatan Pulau Laut Utara, lawan jarak tampuh labih kurang 15 sampai 25 menit matan indung banua Kabupatin Kotabaru wan nyaman dilalui pakai sapida mutur. Jalan ka banyu tajun ngini kawa maliwati babarapa jalur, mulai matan Jalan Kotabaru-Tanjung Serdang imbah itu maliwati kampung Stagen ampah ka Politeknik Kotabaru tuju ka Gunung Sari imbah itu ka kampung Sebelimbingan.

## Jujuhutan
Masigit Raya Nurul Falah

**Masigit Raya Nurul Falah,** atawa Masigit Dulang, adalah masigit nang baandak di kuta Rantau, yakni di Jalan Hasan Basry, Kacamatan Tapin Utara, Kabupatin Tapin, Parupinsi Kalimantan Selatan.

Masjid ngini didirikan waktu tahun 1952, nang mana baisi luas tanah intang 13.005 mitir pasagi wan luas bangunan intang 625 mitir pasagi. Masigit ngini baisi manara nang baandak di Bundaran Dulang atawa di sabarang masigit ngini, nang mana bundarannya ngini baandak di intngana jalan antara kuta Banjarmasin ka dairah Hulu Sungai.

## Jujuhutan
Madinah

**Madinah** atawa dalam basa Arab dingarani *al-Madīnah al-Munawwarah* nang artinya kuta nang bacahaya. Madinah merupakan kuta di Hejaz, sekaligus ibu kuta matan Provinsi Madinah di Arab Saudi. Dalam kuta ngini tadapat Masjid Nabawi (Masjid Nabi) wan kuta paling suci kedua dalam agama Islam imbah kuta Mekkah.

Madinah menjadi wadah tujuan Nabi Muhammad SAW gasan hijrah matan Mekkah, nang imbah tuh kena jadi ibu kuta negara Islam pertama nang langsung dipimpin lawan beliau. Kuta Madinah ngini dahulu ngarannya Yastrib sabalum hijrah Nabi Muhammad SAW. Madinah ngini adalah wadah bagi tiga masjid tertua nang pernah dibangun, yaitu Masjid Quba, Masjid Nabawi, wan Masjid Qiblatain ("masjid dua kiblat"). Surah nang diturunkan di kuta Madinah ngini dingarani surah *[[Madaniyah]].*

Madinah ialah tujuan buhan Banjar bajiarah ka kubur Nabi Muhammad. Selain itu, bila buhan Banjar tulak ka Madinah biasanya jua jiarah jua ka Baqi. 

## Jajuhutan
Makkah

**Makkah** atawa dalam basa Arab مكة المكرمة "*Makkah al-Mukarramah*" nang artinya Kuta nang Mulia. Makkah merupakan salah satu kuta suci Islam wan ibukuta Provinsi Makkah, Arab Saudi. Makkah merupakan kuta kelahiran Nabi Muhammad SAW. Kuta ngini berada 70 km ke daratan matan Jeddah di Laut Merah, di sebuah lembah kecil 277 m (909 ft) di atas permukaan laut.

Makkah ialah wadah buhan nang baagama Islam datang wan manggawi haji wan umrah. Buhan Muslim rutin mandatangi Makkah sagan manggawi Haji bila sampai musim Haji, salabihnya buhannya datang sagan tulak umrah. Buhan Banjar banyak jua nang badiam lawas atawa madam ka Makkah.

## Jajuhutan
Abu Bakar bin Mujahid

**Abu Bakar Ahmad bin Musa bin al-Abbas bin Mujahid al-Atashi** dikenal jua lawan **Ibnu Mujahid** (859/860–936) merupakan salah satu ulama Islam nang paling terkenal karena mendiriakan wan mencatatkan tujuh qiraat mutawatir Al-Qur'an dalam karyanya  *Kitāb al-sabʿa fī l-qirāʾāt.* Sidin dikenal jua karena menyampaikan dakwaan tafsiran sesat Al-Qur'an oleh Mansur Al-Hallaj, nang akhirnya menyebabkan Al-Hallaj dieksekusi mati atas parintah Khalifah Abbasiyah Al-Muqtadir.
Makam Raja-Raja Pulau Laut

**Makam Raja-Raja Pulau Laut** yaitu situs basajarah nang jadi wadah bapatak buhan raja nang suah mamarintah di Karajaan Pulau Laut nang andakannya di wilayah Kabupatin Kotabaru, Prupinsi Kalimantan Salatan. Makam ngini andakannya di kampung Sigam, kacamatan Pulau Laut Sigam, nang waktu tampuh 10 manit matan pusat kuta Kotabaru. Kompleks pemakaman ngini ada 3 raja nang dikuburakan. Pangeran Djaija Samitra, Pangeran Abdul Kadir, wan Pangeran Berangta Kesuma, ada jua beberapa kula wan urang parak raja.

Kompléks Makam Raja-Raja Pulau Laut pauncitan dipugar wayah tahun 1993.

## Jujuhutan
Barbie Hsu

****Barbie Hsu Hsi Yuan** (ditulis juwa lawan **Barbie Xu*') () adalah panyanyi dan [[aktris]] dari [[Taiwan]]. Barbie dipinandui lawan parigalnya di drama Taiwan batajuk *Meteor Garden*. Inya juwa main di pilim layar libar, pilim [[Taiwan]] panambayannya ialah *The Ghost Inside''. Sabalum mamulai bagawi di pilim, Barbie hudah baisi gawian jadi panyanyi baduwa adingnya, Dee Hsu, nang tagabung dalam duo SOS, nang dudi baganti ngaran jadi ASOS.

## Wapat
Wayah 2 Pibuari 2025, Barbie Hsu bakunjang ka Japang rahatan parai Tahun puga cina wan wapat di umur 48 tahun marga radang paru-paru nan bapungkala salismaan.

## Jujuhutan


## Pranala luar
* Profil Barbie di ASOS Online 
*
Taman Makam Pahlawan Wadah Batuah Kotabaru

**Taman Makam Pahlawan Wadah Batuah** yaitu sabuting alkah di Kabupatin Kotabaru, Prupinsi Kalimantan Selatan, Indunisia. Di dalam taman makam pahlawan ini dibaringakan 26 pahlawan, rinciannya 17 angguta angkatan basanjata wan 9 pagawai sipil.

Taman Makam Pahlawan Wadah Batuah biasa diilangi wayah paringatan Ari Kamardikaan Ripublik Indunisia 17 Agustus, Hari Pahlawan 10 Nupimbir, maupun wayah ari paringatan nang lain ulih instansi.

## Bahan acuan
Waduk Gunung Ulin

**Waduk Gunung Ulin** yaitu sabuting waduk yang baandak di Kabupatin Kotabaru, Prupinsi Kalimantan Selatan, Indunisia. Waduk ngini jadi asalnya banyu gasan Perusahaan Daerah Air Minum (PDAM) Kotabaru.

Waduk Gunung Ulin sudah pacangan dihanyari pakai dana APBD 2016 nang ganalnya 3 miliar Rupiah. Gawian mahanyari ngini tamasuk manambah tinggi waduk 2 mitir nang wayah itu tingginya 9 mitir jadi 11 mitir. Gawian mahanyari ngini jua maluasi wilayah calapan 2 héktar nang tadinya 4 héktar jadi 6 héktar.

## Jujuhutan
Kubah Pagatan

**Kubah Pagatan** yaitu sabuting banda cagar budaya di prupinsi Kalimantan Salatan, Indunisia. Andakannya di kacamatan Kusan Hilir, Kabupatin Tanah Bumbu. Cagar budaya ngini isi makam matan Syekh Mufti Muhammad Arsyad, ulama nang badakwah di kawasan Pagatan wan masih katurunan matan Syekh Muhammad Arsyad Al-Banjari, ulama matan Martapura. Andakan makam ini ada di pinggir pantai, jaraknya 2 kilumitir matan Pantai Pagatan.

Kubah Pagatan suah dibaiki wayah tahun 2022 sampai 2023. Wayah 13 Februari 2025, Bupati Kabupatin Tanah Bumbu wayah itu, Zairullah Azhar manandatangani prasasti tanda tuntungnya pambaikan Kubah Pagatan.

## Jujuhutan
Patampuran Pagatan

**Patampuran Pagatan** atawa **Patampuran 7 Februari** adalah sebuah peristiwa pertempuran dalam rangka mempertahankan kemerdekaan Indonesia.

Maumpati paristiwa itu, Pamarintah Kabupatin Tanah Bumbu maulah Paraturan Dairah Numur 10 Tahun 2015 nang mamadahakan saban tanggal 7 Pibruari sabagai Hari Pahlawan di Kabupatin Tanah Bumbu.

## Bahan acuan
Politeknik Batulicin

**Politeknik Batulicin** yaitu sabuting paguruan tinggi swasta nang ada di Kabupatin Tanah Bumbu, paropinsi Kalimantan Salatan. Paguruan tinggi ngini didiriakan maumpati akta notaris wayah 12 Siptimbir 2012 wan mulai mandiri wayah 27 Nupimbir 2014. Per Oktober 2021, Politeknik Batulicin sudah bisi 333 mahasiswa.

Politeknik Batulicin baisi 4 program studi, antara lain Program Studi Teknik Manufaktur, Program Studi Teknik Alat Berat, Program Studi Pertambangan, wan Program Studi Perkapalan.

## Jujuhutan
Musium Pagatan

**Musium Pagatan** atawa **Museum Tanah Bumbu** yaitu sabuting musium nang baandak di Kabupatin Tanah Bumbu, Prupinsi Kalimantan Selatan. Musium ngini dirasmiakan pamakaiannya ulih bupati Tanah Bumbu wayah itu, Zairullah Azhar, wayah 16 Februari 2022. Musium ini pacangan maaandak banda-banda basajarah nang masih tauar di babarapa tukuh di Tanah Bumbu.

Musium ini jua manjadi kantur sakratariat *Lembaga Adat Ade Ogi Pagatan*.

## Bahan acuan
Pamukan

**Pamukan** adalah kampung nang tagasnya samananjung nang andakannya di darat pulau Kalimantan bagian *tenggara* nang tamasuk dalam banua Kabupatin Kotabaru, Kalimantan Salatan wan Kabupatin Paser, Kalimantan Timur. Kampung ngini bahari marupakan Karajaan Tjingal, tagal wahini pacah ka dalam 6 kacamatan yaitu:

# Pamukan Barat, Kotabaru
# Pamukan Utara, Kotabaru
# Pamukan Selatan, Kotabaru
# Muara Samu, Paser
# Tanjung Harapan, Paser
# Batu Engau, Paser

Taluk nang ada di sia bangaran Taluk Pamukan.

## Jujuhutan
Taman Makam Pahlawan Mattone

**Taman Makam Pahlawan Mattone** yaitu sabuting alkah di Kabupatin Tanah Bumbu, Prupinsi Kalimantan Selatan, Indunisia. Taman makam pahlawan ini mulanya gasan makam para pahlawan kurban Patampuran Pagatan 7 Pibruari 1946. Tagal kada samunyaan pahlawan itu dipatak di Mattone maraga ada matan kauarga nang handak tatap di alkah kaluarga.

Taman Makam Pahlawan Mattone biasa diilangi wayah paringatan Ari Kamardikaan Ripublik Indunisia 17 Agustus, Ari Pahlawan 10 Nupimbir, wan Ari Pahlawan Tanah Tumbu saban 7 Pibruari.

## Bahan acuan
Kati

**Kati** adalah satuan barat jaman bahari nang sadayi duwa *beban* barat  ons (kikira 625 gram) nang ditimbang wan diukur mamakai alat kati atawa katian. Satuan kati masih dipakai *secara informal* gasan manimbang barang bajaja, makanan, bahan makanan wan barang-barang lainnya di pakan tradisiunal, pakan di jalanan, wan wawarungan di pulau Jawa, Indunisia wan di banua urang Asia Timur wan Asia Tanggara.

Urang asia timur manyambat kati lawan 斤 (Basa Mandarin: ***Jin***, Basa Kanton: ***gan***, Basa Hokkien: ***kin*** atawa ***kun***, Basa Jepang: ***kin*** (きん), wan Basa Vietnam: ***can***).

## Panjalasan
Lamun tradisiunal wan kada rasmi, sakati sadayi lawan barat beban  pound, nang baratnya balalainan di asing-asingnya banua nangkaya rajin satuan-satuan tradisiunal lain, tagal rajin amun kada rasminya sakati diartiakan lawan barat beban nang handak mahirip, nangkaya lawan urang Indunisia nang rajin maartiakan sakati sadayi lawan beban barat  ons (625 gram), tagal di Hong Kong arti kada rasminya iya sadayi 604,78982 gram, Di Malaysia diartiakan lawan 604,79 gram, tagal baratnya 604,8 gram di Singapura, wan di sapalih nagara sekati dibulatakan jadi 600 gram nangkaya di Taiwan wan Thailand.

Tapaling lawan urang di Tiongkok Daratan nang maartiakan kati lawan barat beban nang dibulatakan jadi 500 gram, satuan ngini disambat lawan satuan **kati pakanan** atawa (市斤, *shijin*) tagal rajin urang Tionghoa *menyepadankan* kati lawan satuan kilugram atawa **kati umum** (公斤, *gongjin*).

## Dipakai
Amun aturan tradisiunal, kati dipakai lawan urang di wilayah Asia Timur wan Tanggara. Di Indunisia, rajin dipakai di pulau Jawa wan Sumatera nang dipakai gasan maukur barang di pakan secara tradisiunal baimbai lawan satuan *metrik*.

Kati juwa dipakai di Toraja, baimbai lawan *sukat/kulak, barang, nalih, pi- kul, bantal,* wan lainnya. Di Indramayu, Jawa Barat, satuan Kati dipakai gasan manimbang wan maukur baras, mamakai katungkang nyiur nang disambat *eter* (satu kati = satangah *eter*) lawan ukuran barat kikira 1,250 kilugram nang wayahini kada tapakai lagi handak taganti duwa satuan *metrik*.

## Kati di Banjarmasin
Wayah tahun 1846, tacatat hasil urang bajaja nang mamakai satuan Kati gasan mahargai barang. Buhan panjaja ngini hanyar datang matan udik bahujung di bajaja lilin. Tacatat, haraga baras di Kalimantan Salatan wayah 1850-1860 kikira f. 4-12 sapikulnya.

## Itihi juwa

* Pikul
* Jung
* Gantang

## Jujuhutan
(100004) 1983 VA

**(100004) 1983 VA** adalah sabuting asteruid. Asteruid ngini marupakan bagian matan asteruid Apollo, nang ba'andak di parak Bumi. Eksentrisitas orbit asteroid ini tacatat sebesar 0.700, samantara magnitudo mutlaknya adalah 16.4.

## Pambantukan
Nangkaya lawan astéroid sacara kasaluruhan, astéroid ngini tabantuk matan nebula matahari primordial sabagai pacahan planetesimal, sasuatu di nebula Matahari anum nang kada mayu ganal gasan baubah manjadi planét.

## Bahan acuan

## Tautan luar

* JPL Small-Body Database Browser
* Daftar asteroid Apollo - *The International Astronomical Union Minor Planet Center.*
Guha Liang Bangkai

**Guha Liang Bangkai** yaitu sabuting guha nang manjadi wadah wisata di Kabupatin Tanah Bumbu, Prupinsi Kalimantan Selatan, Indunisia. Guha ngini pasnya baandak di kampung Dukuh Rejo, kacamatan Mantewe. Guha Liang Bangkai tamasuk salah satu situs Geopark Meratus.

Guha ngini kira-kira suah dihuni lawan urang prasajarah kira-kira 3000 tahun Sabalum Masihi nang buktinya lawan adanya artefak, pakakas rumah tangga, wan karangka tulang manusia purba. Ada jua lukisan purba di tawing guha.

Guha Liang Bangkai kawa diilangi tumatan kuta Batulicin, indung banua Kabupatin Tanah Bumbu, wan parlu waktu satu jam bakandaraan.

## Bahan acuan
Pulau Gaya

**Pulau Gaya** dalah sabuting pulau halus di nagara bagian Sabah, Malaysia. Pulau ngini baandakan di subalah barat lapas pantai kuta Kinabalu, Sabah wan kawa ditulaki kikira 10 manit mamakai kalutuk matan kuta Kinabalu.

Luas pulau ngini kikira 1,465 ha wan tamasuk ka dalam kawasan Taman Nasiunal Tunku Abdul Rahman. Pulau ngini adalah iya sabuting pulau nang dilindungi matan gawian nang marusak lingkungan, nangkaya pambalakan kada rasmi, panambangan barang tambang, sampai ka gawian manangkap iwak nang racak digawi bubuhan nelayan wan gawian lain nang dianggap marusak wan marigati lingkungan.

## Panduduk
Kikira 6000 ikung nusia nang manganai pulau naya, kabanyakan buhannya bagana di dalam rumah nang dibangun *khusus* di atas banyu batihang nang manyangga rumah supaya tatap tagak di banyu laut. Panduduk di pulau ngini tardiri matan bacamam urang  nangkaya Bajau, Ubian wan panduduk tiba Pilipin. Matan sabuting rumah ka rumah nang lain dihubungakan lawan papan-papan tipis lawan gaya tata ruang nang baciri di tiap dusun, tagal sunyaan mahadap ampah lautan, kada ampah ka pulau. Rumah urang diulah matan papan-papan kayu, jadinya racap dimakan api, nang maulah rancak kasalukutan.

Pulau ngini kawa dijanak langsung matan pantai kuta Kinabalu, tatiring *deretan* rumah matan urang pulau nitu nang kada tapi bungas ditiring marga kada tasimpun janak, mahirip lawan kawasan *kumuh* nang kurang inprastruktur wan kada baatur.

Pulau Gaya baisi dusun/kampung nang balainan budaya, susial wan ikunumi antara satu sama lain. Nangkaya dusun pulau Gaya, dusun Pasir Putih, Pondo, wan Lok Urai.

## Transpurtasi
Transpurtasi utama gasan urang pulau Gaya ngini adalah parahu wan kelotok nang dipakai gasan mahubungakan buhannya ka tiap dusun wan juwa gasan tulak ka kuta Kinabalu baya gasan ka sakulah, baulanja sahari-hari, bagawi wan kaparluan lain.

## Sajarah
Dukanu pulau ngini dijadiakan wadah batabun wan balindun matan buhan pambajak, juwa dipakai gasan wadah balabuh bacari bahan makanan wan banyu wan juwa wadah batabun gasan mahadapi pambaruntak di Sabah wayah tahun 1881.

Wayah 1897, Pulau Gaya disarang wan dibanam lawan bubuhan pambaruntak Mat Saleh. 

## Wisata
Pulau ngini tamasuk ka dalam Taman Tunku Abdul Rachman, wan kawasan baharinya ada tahaga kapal-kapal nang karam nang wahini dijadiakan wadah urang banyalam. 

## Jujuhutan
Papar, Sabah

**Papar** adalah kampung wan juwa distrik nang baandakan di Bagian Pantai Barat, Sabah, Malaysia Timur. Inya ni baandakan 38 km ampah salatan Kuta Kinabalu, indung banua bagian Sabah. Papar juwa marupakan tujuan basinggah di Sabah marga andakannya nang pas di tangah-tangah laluan urang bakandaraan antara Putatan duwa Kuta Kinabalu di paksina lawan Membakut duwa Beaufort di salatan.

## Sajarah
Distrik Papar baandakan di sapanjangan pantai matan Kuta Kinabalu sampai Sungai Bongawan nang baisi banyak pahumaan wan padang buah limau, pisang, kanas, asam pauh lawan durian nang duwa jadi *perhentian* nang panting gasan bubuhannya nang tulak ampah Semarang atawa Brunei.

Papar baisi parpustakaan, pakan, stasiun karita api, kantur *sekretariat* halus, stadiun halui wan wawarungan. Antara warung ngini ada nang diulah matan papan haja. Warung ngini dibangun wayah tahun 1950-an wan 1960-an nang kawa dianggap jadi bangunan basajarah.

Panduduk utamanya matan etnis Kadazan-Dusun, Bajau, Barunai duwa matan Cina yaitu urang Hakka.

## Tiba ngaran
*Papar* baarti tanah rata.

## Pambangunan
Biar haja jarak wan Kuta Kinabalu kada tapi jauh, tagal pambangunan di distrik ngini pina galai amun dibandingakan lawan Kuta Putatan nang pacangan jadi bagian sub-Kuta Kuta Kinabalu. Tagal nangkaya itu, ada haja Kumpliks Parpustakaan Distrik, Kumpliks Ulahraga, Kantur Distrik Papar, Stasiun Karita Api utama wan warung rampak rampu nangkaya Giant nang maulah tampias pambangunan tarasai haja lawan panduduknya.

## Parhubungan
Kuta ngini baandakan di kartak ganal Trans Kalimantan nang mahubungakan Kuching, Sarawak sampai ka Tawau, Sabah. Tagal, jalan tol ngini wastu dua laluan, tagal nitu adalah jalur utama gasan sampai ka sini. Kada cukup nitu haja, sistim karita api juwa sampai jalannya ka Kuta ngini sasuai lawan andakannya sawagai pusat stasiun utama karita salaya Tanjung Aru, Putatan, Beaufort wan Tenom .

## Album

 Papar_OldTown.jpg|Sabuting rumah kadai lawas hasil paninggalan Inggris nang masih kawa tahaga sampai wahini.
Papar_Sabah_Railway-Bridge-01.jpg|Jumbatan karita api. nang ada di kampung ngini.

## Jujuhutan


## Pranala luar

* Peta lokasi Papar
Makam Pangeran Syarif Ali

**Makam Pangéran Syarif Ali** yaitu sabuting cagar budaya di Kalimantan Salatan. Cagar budaya ngini kubah matan Pangeran Syarif Ali Al-Aydrus, nang mambantuk Kepangeranan Sebamban, salah sabuting wilayah nang tamasuk wilayah pamarintahan Hindia Walanda di Borneo Timur (wahini tamasuk wilayah prupinsi Kalimantan Salatan). Sacara administratif, kubah ngini andakannya di kampung Sebamban Baru, kacamatan Sungai Loban. Pangeran Syarif Ali Al-Aydrus tu cucu matan Syarif Idrus Al-Aydrus, raja Kerajaan Kubu nang wilayahnya wahini baandak di prupinsi Kalimantan Barat.

## Bahan acuan
Gunung Taliut

**Gunung Taliut** yaitu sabuting gunung nang manjadi wadah wisata di Kabupatin Tanah Bumbu, Prupinsi Kalimantan Selatan, Indunisia. Di Gunung Taliut tahaga guha karst nang kawa dijalajahi wan ada jua stalagtit wan stalagmit.

Gunung ini dirasmiakan sabagai wadah wisata wayah 28 Uktubir 2023.

## Bahan acuan
Hanif Faisol Nurofiq

**Hanif Faisol Nurofiq** (diranakakan 21 Maret 1971) adalah saurang birokrat Indunisia nang manjabat jadi Menteri Lingkungan Hidup marangkap Kepala Badan Pengendalian Lingkungan Hidup Indunisia dalam Kabinet Merah Putih ulih Prisidin Indunisia Prabowo Subianto.

## Pendidikan
Hanif manuntungakan pendidikannya di SDN Kadipaten 2 Bojonegoro, SMPN 1 Bojonegoro wan SMAN 1 Bojonegoro. Imbah itu manjalani pendidikan S1 wan S2 di Fakultas Kahutanan Universitas Lambung Mangkurat (UNLAM) Kalimantan Salatan. Inya sukses manyandang galar Doktor di Universitas Brawijaya Malang.

## Karir
Tahun 1993, inya diangkat jadi Staff Data di Kalimantan Salatan. 2 tahun imbah itu, inya diangkat jadi Kepala Resort Pemangkuan Hutan di Pulau Laut Utara, Kesatuan Pengelolaan Hutan (KPH) Kotabaru. Tahun 1997 inya jadi Kepala Bapalai Kesatuan Pengelolaan Hutan (BPKH) Sungai Kupang, di Kalimantan Salatan. 3 tahun imbahnya, inya dipromosiakan jadi kepala BKPH Batulicin pada tahun 1999. Wilayah ngitu salah satu pusat peredaran kayu pengganalnya di Kalimantan Salatan.

## Jujuhutan
Masjid Jami Syekh Abdul Hamid Abulung

**Masjid Jami Syekh Abdul Hamid Abulung** atawa nang rancak disambat **Masjid Datu Abulung** adalah salah sabuting masigit tuha nang ada di Kalimantan Salatan, Indunisia. Andakannya di kampung Sungai Batang, kacamatan Martapura Barat, Kabupatin Banjar. Masigit ngini diulah ulih Raja Banjar, Sultan Tahmidullah II nang mamarintah pariode 1761-1801. Masigit ngini diulah sabagai wujud panabusan dusa maraga sudah maeksekusi Datu Abulung, ulama nang sawat dituduh baisi ajaran sasat.  Masigit ngini tamasuk dalam salah sabuting cagar budaya nang ada di Kabupatin Banjar.

## Jujuhutan
Salisma

**Salisma**, dipinandui jua duwa ngaran **nasofaringitis**, **rinofaringitis**, **koriza bangat**, marupakan panyakit manjangkit nang disababakan virus di sistem pahinakan nang rancak manyarang hidung. Rakungan, sinus, wan kutak alun kawa jua tapangaruh. Tanda wan gajala pinanya cungul kurang matan dua ari imbah tajangkit. Tandanya nang kaya batuk, sakit rakungan, rhinorrhea, wahin, sakit kapala, wan ladar. Urang nang salismaan rancak bigas imbah pitung hinggan sapuluh ari. Sapalih gajala kawa jua hinggan talu ahad. Sapalihan urang nang baisi masalah kabigasan nang lain, paru-paru basah bahanu bakambang.

Ada labih pada 200 strain virus nang taumpat jadi panyabab salismaan; rhinovirus adalah nang paling rancak. Inya manyabar di udara asal ada tasantuk lawan urang nang tajangkit wan sacara kada langsung manyabar matan banda-banda di lingkungan nang diumpati bapindahnya virus tadi ka muntung atawa hidung. Faktor risiko tamasuk tulak ke andak maanah anak, kada guring bujur-bujur, wan stres psikologis. Gajala sapalihan ganal maraga respon kakabalan awak ka infeksi pada karusakan jaringan ulih virus surang. Penderita influenza rancak ada gajala nang kaya urang salisma, tagal gajalanya tabangat amun urang influenza.

## Jujuhutan
Manara Suar Tanjung Petang

**Manara Suar Tanjung Petang** yaitu sabuting manara suar nang baandak di Kabupatin Tanah Bumbu, Prupinsi Kalimantan Selatan, Indunisia. Manara suar ngini gunanya gasan alat bantu navigasi atawa kasalamatan palayaran di kawasan Pagatan, Kusan Hilir. Pangalulaan manara suar ngini ada di bawah Kamantrian Pahubungan.

Manara suar Tanjung Petang dibangun pamarintahan Walanda wayah tahun 1910. Andakan manara suar ngini jaraknya sakira 300 mitir matan jalan kampung Muara Pagatan. Di andakan ini jua tahaga rumah jaga tantara Walanda lawan wadah panampungan banyu hujan nang ganal.

Manara Suar Tanjung Petang baisi tinggi 25 mitir wan kawa diitihi urang nang bakapal sakira 30 sampai 40 mil laut jauhnya. Manara suar ngini masih dipakai sacara manual. Lampu di manara suar ngini gunanya sabagai isyarat mambantu palayaran dinyalaakan mamakai masin diesel.

## Bahan acuan
Hanyut bakas tarabang

**Hanyut bakas tarabang** atawa *jet lag*, sacara medis dikenal sabagai desinkronosis atawa disritmia sirkadian, adalah gangguan tidur ritme sirkadian nang tajadi akibat perjalanan hancapmalalui babarapa zona waktu mamakai pesawat. Kondisi ngini timbul maraga ritme sirkadian awak kada pas lawan waktu lokal di wadah tujuan, maulah babarapa gejala nangkaya kauyuhan, sakit kepala, disorientasi, gangguan pencernaan, wan insomnia. Keparahan gejala bergantung wan jumlah zona waktu nang dijalani lawan kondisi fisik urangnya. Perjalanan ka timur umumnya labih marugikan dibandingakan ka barat maraga awak labih ngalih gasan maadaptasi lawan jadwal guring nang talakas. Dalam babarapa kasus, mamakai melatonin wan terapi cahaya kawa manolong manurunakan efek *jet lag* lawan mahancapi penyesuaian ritme sirkadian awak.

## Pangobatan
Manurunakan dampak jet lag, disaranakan manurut jadual guring beberapa hari sabalum tarabang, manhindari alkohol wan kafein sapanjang penerbangan, wan manjamin hidrasi awak tatap terjaga. Cahaya matahari jua berperan penting dalam membantu tubuh manadapti lawan waktu lokal setelah sampai di tempat tujuan. Salain itu, babarapa studi manunjukakan bahwa konsumsi melatonin dalam dosis rendah kawa manolong manurunakan gangguan guring akibat *jet lag*. Namun, efektifitas terapi nginih masih mamarluakan penelitian labih lanjut. Dalam studi di satua, sildenafil citrate (Viagra) ditamui kawa magancangakan pemulihan ritme sirkadian imbah bajalan ka timur, walaupun pamakaiannya gasan *jet lag* di manusia kada diuji klinis.

## Jujuhutan
Bendungan Batang Alai

**Bendungan Batang Alai** atawa **Bendungan Sakutang** yaitu sabuting bendungan nang andakannya di Kabupatin Hulu Sungai Tangah, Prupinsi Kalimantan Selatan, Indunisia. Pambangunan bendungan ini mamakai Anggaran Pendapatan dan Belanja Negara (APBN).

Bendungan Batang Alai jaraknya labih kurang 14 kilumitir matan kuta Barabai, indung banua Kabupatin Hulu Sungai Tangah wan kawa didatangi mamakai sapida mutur maupun mubil.

## Bahan acuan
James Brooke

**Sir James Brooke** () adalah Raja Putih panambayan Karajaan Sarawak.  

## Kulawarga
Abahnya bangaran Thomas Brooke nang babangsa Inggris urang bagawi jadi argawai di Parusahaan, wan umanya bangaran Anna Maria nang diranakakan di Hertfordshire nang merupakan anak saurang *kolonel* Skotlandia bangaran William Stuart wan pakacilnya Harriott Teasdale. James Brooke diranakakan di Secrore, pinggiran Benares, Hindia wayah 29 April 1803. 

## Riwayat hidup
James Brooke diangkat jadi *gubernur* Sarawak wan dibari galar Raja ulih Sultan Barunai wayah 18 Agustus 1842. Brooke wastu tugas di bagian barat Sarawak di parak Kuching. Inya mamarintah sampai wapat wayah 11 Juni 1868. Inya dipinandui sabagai **Raja Putih**. Galar ngini dibarii duwa Sultan Barunai wan suku Iban di Kalimantan gasan gawian sidin imbahnya mangganii Barunai malawani *pemberontakan* wayah itu. Galar ngini dirasmikan wayah tahun 1841. Brooke dikirim ka Burma lawan pasukan EIC pas 1825, tatulih, lalu dikirim ka Inggris gasan bawagas awak. Wayah tahun 1830, inya bulik ka Madras, India gasan bagabung pulang lawan pasukan EIC.

## Riwayat gawian
Inya manarai badagang di Timur Jauh, tapi kada *barhasil*. Rahatan tahun 1835, abahnya wapat duwa maninggalkan 30.000 paunstarling nang inya pakai gasan manukari kapal *The Royalist*. Sidin imbahtu baidabul parjalanan ka Borneo, wan sampai di Kuching wayah Agustus 1838. Di sana inya manyaksiakan *pemberontakan* Dayak lawan Sultan Barunai. Inya imbahtu manawari mangganii Sultan, nang dudinya digalari Rajah Sarawak ulih Sultan nang batarima kasih (tagal maklumat rasmi kada digawi sampai 18 Agustus 1842).

## Wayah jadi raja
Brooke mulai baulah wan manguati kakuasaan sidin atas Sarawak; manarapakan administrasi, manarangakan hukum wan manangani *rampokan* nang jadi *masalah* tarus sapanjang pamarintahan sidin. Brooke bulik ka Inggris wayah tahun 1847 gasan pahadangan satumat haja, di mana inya dapat pulang galar "*Freedom of the City*" matan kuta London, diangkat jadi *gubernur* wan *komisioner* tinggi Labuhan, *konjen* Inggris di Borneo wan dibantuk jadi KCB.

Brooke manjadi pusat *kontroversi* rahatan 1851 pas tuduhan kajahatan lawan sidin maulah komisi karajaan dibentuk di Singapura. Tuntutan nitu kada tabukti tagal masih ada tuduhan kapada Brooke.

Inya mamarintah Sarawak sampai kamatiannya wayah 11 Juni 1868, imbah ta'alami 3 kali *stroke* labih pada 10 tahun. Inya diganti sabagai Raja ulih kamanakannya Charles Johnson Brooke.

## Kisah matan urang
Kisah bawani-waninya James Brooke di Sarawak dikisahakan dalam kisjang ampun C. S. Godshalk Kalimantaan.

## Jujuhutan
Rumah panjang

**Rumah Panjang** atawa **Rumah Radank** adalah salah sabuting rumah adat matan Kalimantan Barat, Sarawak wan Sabah, Malaysia. Rumah Panjang adalah panciri matan urang Dayak nang bagana di Kalimantan Barat, Sabah wan Sarawak. Ihwal naya marga rumah panjang adalah tampayan susial kahidupan urang Dayak di Kalimantan Barat wan Sarawak. Rumah panjang jua marupakan pusat kahidupan bubuhan Dayak. 

Di Sarawak, tacatat labih pada 4.500 rumah panjang nang tarikin. Tagal, ganap rumah panjang di Sarawak diparcaya tabanyak pada rikinan ngitu marga data nang dikumpulakan kada sunyaan sa-Sarawakan. Pahadangan nitu, rumah panjang di Kalimantan Barat kawa disambat handak punah marga jumlahnya saikit haja lagi. Wayah tahun 1960, pamarintah mambinasakan babarapa rumah tinggi di bawah dugaan ma'anut paham kumunis. 

Rumah panjang di wilayah Kalimantan Barat mahirip banaran lawan rumah panjang nang ada di Kalimantan Tangah. Ihwal ngini marga *geografis* Kalimantan Barat wan Kalimantan Tangah nang baparakan. Kaduanya sama-sama dipinandui lawan ngaran Rumah Betang. Di Sarawak, rumah panjang disambat lawan ngaran "Rumah Panjai" ulih bubuhan Dayak Laut yaitu Iban, "Ntayan" ulih Dayak Darat yaitu Bidayuh. Di Sabah, rumah panjang disambat "Vinata'an" ulih suku Dayak Rungus atawa Dusun Rungus.

## Panciri
Sabalumnya, rumah Panjang matan Kalimantan Barat hudah diulah matan kayu. Rumah panjang matan Kalimantan Barat baisi tinggi 5 sampai 8 m. Tingkat rumah hingkat lawan tinggi tiang nang manopang rumah ngitu. Rumah panjang matan Kalimantan barat baisi panjang kikira180 m wan lebar 6 m. Rumah panjang baisi kurang labih 50 bilik. Bilik ngini umumnya dimalami lawan banyak kaluarga nang di dalamnya jua tamasuk kaluarga inti. Gasan masuk ka rumah panjang, kaluarga baisi tangka atawa tangga. 

Rumah panjang di Kalimantan Barat baisi tagas nang kipit tagal lawan ukuran panjang nang *ekstrem*. Rumah ngini baisi sabuting kamar haja. Rumah panjang tadiri matan babarapa bagian yaitu palataran atawa biasa disambat *pante*, ruang tamu nang biasa disambat *samik*, wan ruang kaluarga. Di dalam ruang tamu ada sabuting mija nang disambat *peni* nang gasan wadah mamadahakan atawa manarima tamu. *Pene* tagasnya bulat wan dipakai gasan manyimpan makanan atawa minuman gasan tamu. Ruang keluarga adalah ruang ugahari nang baisi panjang 6 m dan lebar 6 m. Balakang rumah panjang dipakai gasan padu kaluarga. Rajin, asing-asing kaluarga baisi dapur saurang.

### Rumah Panjang Iban
Rumah Panjang Iban adalah *kediaman tradisional* bubuhan Iban di Sarawak, Malaysia. Bahannya adalah struktur pambangunan nang panjang wan diganai lawan babarapa kaluarga dalam satu *komunitas* nang babagi anjung badua. Rumah panjang bapungsi wastu kada sawagai wadah bagana tagal juwa sawagai pusat kahidupan susial wan budaya bubuhan Iban.

## Jujuhutan
Gunung Titi

**Gunung Titi** yaitu sabuting gunung nang manjadi wadah wisata di Kabupatin Hulu Sungai Tangah, Prupinsi Kalimantan Selatan, Indunisia. Sacara administratif, gunung ini baandak di kampung Limpasu, kacamatan Limpasu.

Matan Puncak Titi ini urang pacangan maliat kawasan Pagunungan Maratus, diritan bukit karst, hijaunya balantara, lambah wan sungai di bagian muka lawan pamandangan kuta Barabai di bagian balakang. Jurutan puncak-puncak Pagunungan Maratus maliputi puncak paningginya Gunung Halau-halau, Gunung Priuk, Gunung Pindihan wan Gunung Aing Bantai.

## Bahan acuan
Rumah Sakit Umum Daerah Datu Sanggul

**Rumah Sakit Umum Daerah Datu Sanggul** atawa disingkat **RSUD Datu Sanggul** yaitu sabuting rumah sakit nang baandak di Kabupatin Tapin, Prupinsi Kalimantan Selatan, Indunisia.

## Sajarah
RSUD Datu Sanggul mulai dibangun tumatan tahun 1980. Ungkus pambangunan rumah sakit ini asalnya tumatan Anggaran Pendapatan dan Belanja Negara (APBN) nang dijatah liwat DIP Proyek Pengembangan RSU Prop/Kab/Kodya Kalimantan Selatan. Luas lahan RSUD Datu Sanggul wayah itu sakitar 13.771 mitir parsagi wan luas bangunan 4210 mitir parsagi. RSUD Datu Sanggul dirasmiakan ulih Hubnur Kalimantan Selatan wayah itu, Mistar Cokrokusumo wayah 12 Nupimbir 1983, pas lawan Hari Kasihatan Nasiunal ka-XIX.

## Bahan acuan
Pilat

**Pilat** atawa awamnya disambat juwa ***cadel*** adalah bapandir pina tulai nang ilun basanya (nang disambat fonem) kada hingkat taucap, atawa kada taucap bubujur, atawa juwa kada tapakai bubujuran lawan panutur basa umanya saurang. Tulai ngini kawa haja tajadi kapada kanakan halus atawa urang tuha. 

## Jujuhutan
Arboretum At-Ta'if

**Arboretum At-Ta'if** adalah sabuah kabun botani nang baandak di Kabupatin Tanah Bumbu, Parupinsi Kalimantan Selatan, Indunisia. Arboretum ngini dijadiakan wadah kuliksi palastarian bamacam-macam janis tumbuhan, nang kaya kumpai, pardu, wan puhun. Arboretum ngini dirasmiakan tanggal 10 Januari 2025 lawan bupati Tanah Bumbu, Zairullah Azhar.

Arboretum at-Ta’if baisi luas sakitar 17 hiktar wan baisi 17 janis tanaman kayu, 29 janis tanaman sarbaguna, wan 11 janis tanaman hias. Arboretum ngini tabantuk matan hasil karjasama PT Borneo Indobara (BIB) wan Pamerintah Kabupatin Tanah Bumbu gasan mambantu prugram palastarian lingkungan nang bakalanjutan di Kabupatin Tanah Bumbu.

## Jujuhutan
Binting Madang

**Binting Madang** yaitu sabuting objék cagar budaya di Kabupatin Hulu Sungai Selatan, Prupinsi Kalimantan Selatan, Indunisia. Binting ini dibangun tahun 1859 wayah pacahnya perang Banjar wan bahari diulah para pajuang nang dipimpin Tumenggung Antaludin sabagai basis patahanan wan paitihan pasukan Walanda. Andakannya nang harat di puncak bukit bauntung banar gasan para pajuang nang handak manggawi trik panyarangan ka panjajah wayah itu.

## Bahan acuan
Daptar ngaran kumpai

Kumpai diakuri duwa buhan ahli baisi labih pada 10.000 huaran, kulawarga kukumpaian Lalambai atawa garumbung *Poaceae* adalah sabuting kulawarga tanaman bakambang pangganalnya. Anggutanya adalah *monokotil* wan baisi daun nang uratnya sajajar; kambangnya rajin *diserbuki* duwa angin. Banyak kumpai ditanam gasan tanaman hias wan gasan tungkaran, lawan juwa sapalih iya gasan dimakan. Di bawah ngini adalah daptar sapalih *genus* wan *spesies* utama dalam *Poaceae*, disusun babaris matan abjad nang ngarannya dipinandui.

Garumbung ngini tamasuk juwa kaluwarga paring, hanjalai, gandum duwa banih.

## Jujuhutan
Muhammad Yamin (bupati)

**Muhammad Yamin** () yaitu politikus Indunisia nang wayah ini manjabat sabagai Bupati Barito Timur wayah masa jabatan 2025–2030. Sidin dilantik baimbai Wakil Bupati Adi Mula Nakalelu ulih Parisidin Indunisia Prabowo Subianto wayah 20 Pibruari 2025.

## Bahan acuan
Muhammad Yamin HR

**Muhammad Yamin bin Haji Rusliansyah** atawa labih dikanal lawan ngaran **Muhammad Yamin HR** () yaitu politikus Indunisia nang wayah ini manjabat sabagai Wali Kuta Banjarmasin masa jabatan 2025–2030. Sidin dilantik baimbai lawan Wakil Wali Kuta Banjarmasin Ananda wayah 20 Pibuari 2025.

Sabalumnya Yamin wan Ananda nang merupakan pasangan calon wali kuta wan wakil wali kuta dalam pamilihan umum wali kuta Banjarmasin 2024 ditatapakan jadi wali kuta wan perwakilan wali kuta nang terpilih ulih Kumisi Pamilihan Umum Kuta Banjarmasin berdasarkan rapat pleno tabuka pada 9 Januari 2025. Keputusan ngini diambil berdasarkan hasil rekapitulasi suara nang manantuakan pasangan Yamin-Ananda dapat 136.925 suara atawa 60.69 pirsin suara sah, mangalahakan dua pasangan calon lainnya.

## Bahan acuan
Taman 17 Mei

**Taman 17 Mei** atawa **Taman Basimban** yaitu sabuting taman nang baandak di Kabupatin Tapin, Prupinsi Kalimantan Selatan, Indunisia.Sacara administratip taman ngini andakannya di Jl. Ahmad Yani, kalurahan Rantau Kiwa, kacamatan Tapin Utara, kabupatin Tapin.

Taman ini dibangun ulih panitia pambangunan monumén pajuangan Kabupatin Tapin nang diukara ulih Ahmad Makkie, Bupati Tapin masa bakti 1983–1993. Salain itu, taman ini didisain ulih Saberan Duul wan palaksananya ulih Isti Bowo wan H.M. Saleh, tukuh masyarakat Tapin. Taman ini dirasmiakan ulih Mantri Sakrataris Nagara, Sudharmono wayah 27 Juli 1985.

Taman ngini lain gasan taman bamain haja, tapi jua sabagai wadah balajar lawan malihat rélief nang ada di tawing taman. Monumén sajarah ini kawa dipakai sabagai bahan balajar ilmu susial khususnya ka pambalajaran sajarah.

## Bahan acuan
Polder Alabio

**Polder Alabio** adalah sistim pambanyuan nang malarut sampai ka Kabupaten Hulu Sungai Utara, Kalimantan Selatan, Indonesia. Sistim ngini mangalir maliwati 4 kacamatan nangitu Kacamatan Sungai Pandan, Sungai Tabukan, Babirik lawan Danau Panggang lawan mambanyui sampai 6.000 ha pahumaan padi lawan palawija. Bamula, bangunan ngini itu irigasi rawa dan gambut nang maadopsi sistim tarik buang lawan diatur ulih rumah pompa pengatur banyu. Selain gasan pahumaan, Polder Alabio juga dimanfaatkan ulih patarnakan itik di sekitarnya.

Polder ngini sudah ada matan zaman kulunial Walanda, kikira tahun 1933. Rahatan ngitu, polder ngini dipakai hagan pengendali banjir pas musim hujan. Mun rahatan kamarau panjang, polder ngini kawa membanyui pahumaan sekitarnya. Polder ngini sudah suah dihanyari tahun 2009 sampai 2012, gasan aliran irigasi lawan meulah rumah pompanya. Suah jua meanumi mesin pompa lawan membaiki lawang banyu.
## Jujuhutan
Kasubalahan

**Kasubalahan** adalah tarjadinya *persepsi* dalam kundisi sadar tagal kadada *rangsang* bubujur tarhadap *indra*. *Kualitas* matan *persepsi* nitu tarasai lawan pandarita nahap banar, *substansial* wan tiba matan luar ruang nyatanya. Panjalasan ngini kawa mambidaakan kasubalahan duwa mimpi, mahayal, *ilusi* wan *pseudohalusinasi* (kada sama lawan bujuran *persepsi*, tagal kada dalam kaadaan tarkendali). *Contoh* matan kajadian ngini adalah di mana ada urang nang takana gangguan panjanak,  ada wayahnya inya marasa tajanak sasuatu, tagal indra panjanak urang di paraknya kada manangkap tagas banda nang dimaksut.

Kasubalahan juwa musti dilainakan lawan *delusi* di *persepsi*, rahatan indra manangkap rangsang asli, tagal *persepsi* asli nang ditarimanya nitu taartikan maksud nang balainan (*bizzare*). Jadinya urang nang takana *delusi* ngini parcaya banar lawan ihwal nang kada masuk di akal.

## Pungkala kasubalahan

# Garing nang awaknya panas banar jadinya taganggu kasaimbangan diri 
# Kalainan jiwa *skizofrenia*.
# Tapakai narkuba atawa narkutika baistilah nangkaya ganja, *morphin*, *kokain*, wan *LSD*.
# Manginum alkuhul nang kadarnya di atas 35% nangkaya *vodka*, *gin* di atas halatnya.
# Pincat nang balabihan.
Pasar wadai

**Pasar Wadai** dalam bahasa Indunisia baarti pasar kue. Pasar Wadai adalah sambatan gasan pasar nang manjual wadai, wan jua makanan wan minuman. Pasar ngini dijadiakan budaya ulih suku Banjar rahatan bulan Ramadan.

## Sajarah Pasar Wadai
Pasar Wadai sudah ada di Banjarmasin, Kalimantan Salatan tumatan tahun 1970-an. Wayah nitu adanya kalumpuk-kalumpuk nang halus haja, kurang baaturan wan dianggap mangganggu kaindahan kuta. Mulai tahun 1980-an, ulih Pemkot Banjarmasin buhan padagang wadai nitu dikumpulakan di sabuah pawa, balalu dingarani Pasar Wadai Ramadan. Mulai wayah nitu, Pasar Wadai dijadiakan wadah wisata tahunan.

Sakira manguatakan Pasar Wadai sabagai ubjik wisata, diulah lagi partunjukan rakyat, nangkaya kasanian tradisiunal tumatan madihin, lamut, rabana, japin, igal wan sani tradisi nang lain.

## 41 Wadai Banjar
Pasar Wadai ngini kada marga handak malastariakan sani budaya Banjar haja, tagal jua gasan malastariakan makanan tradisiunal has Kalimantan Salatan. Banyak pamakanan nang handak punah lantaran jarang ditamui di hari-hari biasa, tagal kawa ditamui pas Pasar Wadai di bulan Ramadan.

Ada kurang labih 41 macam pamakanan tradisiunal Suku Banjar nang dipinandui, tagal banyak jua nang kadada lagi tadata, lantaran pamakanan nitu cungulnya pas ada karasmin, atawa acara ritual nang lain haja ulih bubuhan suku Banjar. Pamakanan nang handak punah nitu nangkaya kalalapun, kakicak, sasagun, cucur, wajik, cangkarok batu, bubur habang, bubur putih, apam habang, apam putih, bingka barandam, garigit, ilat sapi, wan wadai satu.

Banyak wadai has Banjar gasan babuka puasa nang cungulnya pas bulan Ramadan haja, misalnya bingka, amparan tatak, sari muka, sari pangantin, wan kararaban.

Gasan urang Banua Kalimantan Salatan, wadai-wadai nang ditamui di Pasar Wadai pas bulan Ramadan ngini kada sakadar makanan haja, tagal sudah jadi bagian tradisi wan kabarsamaan saban babuka puasa. Sagala janis wadai-wadai manis nitu jadi simbul sugihnya budaya Banjar, wan pamakanan nang barikit dalam kahidupan urang Banjar. Adanya macam-macam wadai ngini maulah daya tarik surangan, maulah bulan Ramadan tarasa labih istimiwa wan rasa manis imbah saharian puasa.

## Parkambangan Pasar Wadai
Sairing wayahnya, Pasar Wadai kada gasan bubuhan Muslim nang puasa Ramadan haja, banyak jua urang non-muslim nang umpat manukar wadai di Pasar Wadai. Banyak nang manukari wadai has Banjar nang dipinandui sabagai wadai 41 macam nitu adalah urang Cina. Buhan katurunan Tionghoa nitu wani manukar larang pada nang lain. Buhannya nitu ada nang sudah lawas badiam di Kalimantan Salatan atawa mambawai kaluarga tumatan Jawa atawa dairah lain ka Pasar Wadai.

Banyak jua wisatawan tumatan luar nagari nang datang ka Pasar Wadai. Bahanu buhannya imbah manukar wadai langsung mamakan di sana jua, padahal nang lain masih puasa. Tagal urang Banjar sudah paham wan maklum haja.

## Jujuhutan
Warung sakadup

**Warung Sakadup** adalah warung makan nang buka wayah siang ari rahatan bulan Ramadan. Warung sakadup sabujurnya warung makan biasa nang buka hari-hari, tagal ditambah istilah 'sakadup' lantaran inya masih buka rahatan urang puasaan.

Pabila urang lalu di muka warung sakadup, urang nang makan di dalamnya kalihatan batisnya haja, samantara awaknya kada kalihatan. Nang ampun warung dasarnya manutupi muka warung wan kain atawa tarpal sakira mahalangi panglihatan urang nang di luar. Pasalnya, bajualan makanan wan minuman wayah siang ari di bulan puasa dianggap pamali ulih urang Banjar, maginnya wahini ada jua paraturan pamarintah nang kada mambulihi bajualan atawa mambuka warung wayah siang ari, bila malanggar bisa kana sangsi (hukuman).

## Paraturan Pamarintah
Salah sauting paraturan pamarintah parihal warung sakadup misalnya Paraturan Dairah (Perda) Ramadhan Numur 5 Tahun 2004. Di dalam Perda nitu diatur waktu gasan bajualan makanan ulih warung, risturan, atawa nang lainnya gasan urang nang bapuasa, yaitu mulai jam 3 imbah tangah ari. Buhannya nang katahuan makan di warung sakadup wayah siang ari dibawa ka kantur Satpol PP gasan dimintai katarangan wan dibari pambinaan. Tagal bila katahuan lagi makan di warung sakadup sabalum jam buka, buhannya kana tindak pidana ringan.

Pasal 2 Paraturan Dairah Kuta Banjarmasin Numur 13 Tahun 2003 parihal Larangan Kagiatan wayah Bulan Ramadhan dijalasakan bahuwa:

# Kada bulih mambuka kagiatan wadah hiburan; risturan, warung, rumbung wan samacamnya rahatan bulan Ramadhan;
# Kada bulih mambuka wadah hiburan rahatan bulan Ramadhan; wan
# Kada bulih makan minum wan/atawa baruku di risturan, warung, rumbung wan samacamnya wan di tampat-tampat umum tumatan imsak sampai rahat babuka puasa.

Tagal Perda Ramadhan ngini ada jua pangacualian nangkaya di bawah ini.

# Urang nang mambuka risturan, warung, rumbung wan samacamnya nang bamaksud handak manyadiaakan gasan urang babuka puasa dibulihakan tumatan jam 5 kamarian;
# Urang nang bajualan makanan wan minuman di pasar wadai atawa nang samacamnya bulih buka wan bajualan tumatan jam 3 imbah tangah ari;
# Hutil atawa risturan ang masuk tumbung sabagai hutil wan risturan nang malayani tamu asing, mandapat dispensasi husus tumatan Kapala Dairah malalui partimbangan DPRD; wan
# Pangacualian ngini kada asi gasan kagiatan wadah hiburan.

Perda Ramadhan sampai wahini masih jadi pamandiran, lantaran masarakat jua manuntut adanya tuliransi gasan pangikut agama lain atawa urang nang bahalangan puasa. Ada jua katantuan nang balum masuk aturan, misalnya warung sakadup atawa urang nang bajualan makanan babungkus haja, kada malayani nang makan di tampat, samastinya tatap dibulihakan bajualan siang ari. Perda Ramadhan dasarnya diulah sakira sabarataan urang mahurmati urang nang bapuasa, salah satunya kada makan wan minum di hadapan urang nang bapuasa.

## Jujuhutan